cyanic-selkie/wikianc huggingface dataset:
পিংক ফ্লয়েড
স্বীকৃতি ও প্রভাব
পিংক ফ্লয়েডের সঙ্গীত বহু শিল্পীদের প্রভাবিত করেছে; ডেভিড বোয়ি একটি উল্লেখযোগ্য অনুপ্রেরণার জন্য ব্যারেটর নাম উল্লেখ করেছেন, এবং ইউটু ব্যান্ডের দ্য এজ মূলত অ্যানিম্যাল্‌স-এর "ডগ্‌স" গানের শুরুর গিটার কর্ড শোনার পর প্রথম ডিলে প্যাডেলে ক্রয় করেছিলেন। অন্যান্যদের ব্যান্ড যারা তাদের উদ্ধৃত প্রভাবের হিসাবে পিংক ফ্লয়েডের নাম অন্তর্ভুক্ত করেছে, যার মধ্যে কুইন, টুল, রেডিওহেড, ক্রাফ্টরেক, ম্যারিলিয়ন, Queensrÿche, নাইন ইঞ্চ নেইলস, দ্য অর্ব এবং দ্য স্মাশিং পাম্পিনস অর্ন্তভূক্ত। পিংক ফ্লয়েড নব্য-প্রোগ্রেসিভ রক উপশাখার ওপর প্রভাব বিস্তার করেছে যা ১৯৮০-এর দশকে আবির্ভূত হয়েছিল। ইংরেজ রক ব্যান্ড মোস্টলি অটাম তাদের শব্দে "জেনেসিস এবং পিংক ফ্লয়েডের সঙ্গীত একীভূত করেছে"।
২০১৬ সালে, ব্যান্ডটির প্রধান একটি কাজ লন্ডনে ভিক্টোরিয়া ও অ্যালবার্ট জাদুঘরে অন্তর্ভূক্তির ঘোষণা দেওয়া হয়, পরবর্তী বছর দলটির প্রথম একক প্রকাশের ৫০তম বার্ষিকী উপলক্ষ্যে। মে ২০১৭ সালে, অডিও-ভিজুয়াল প্রদর্শনী, দেয়ার মর্টাল রিমেইন্স, অ্যালবাম প্রচ্ছদ শিল্প বিশ্লেষণ, মঞ্চ শো এবং নিক মেইসনের ব্যক্তিগত সংরক্ষণ থেকে আলোকচিত্রশিল্পের ধারণাগত প্রতিরূপের বৈশিষ্টায়িত করা হয়েছিল; এর জনপ্রিয়তার কারণে, এটি ১ অক্টোবরে বন্ধের তারিখ অতিক্রমের পর দুই সপ্তাহের জন্য বৃদ্ধি করা হয়েছিল।
আরও পড়ুন
বইসমূহ
ফরহাদাবাদ ইউনিয়ন
ফরহাদাবাদ বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
আয়তন
ফরহাদাবাদ ইউনিয়নের আয়তন ১২,৩৮৭ একর (৫০.১৩ বর্গ কিলোমিটার)। আয়তনের দিক থেকে এটি হাটহাজারী উপজেলার বৃহত্তম ইউনিয়ন।
জনসংখ্যার উপাত্ত
২০১১ সালের আদমশুমারি অনুযায়ী ফরহাদাবাদ ইউনিয়নের মোট জনসংখ্যা ২৮,৪৬১ জন। এর মধ্যে পুরুষ ১৩,৫৯৩ জন এবং মহিলা ১৪,৮৬৮ জন। মোট পরিবার ৫,২৮৯টি।
অবস্থান ও সীমানা
হাটহাজারী উপজেলার সর্ব-উত্তরে ফরহাদাবাদ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের দক্ষিণে মির্জাপুর ইউনিয়ন ও ধলই ইউনিয়ন; পূর্বে ধলই ইউনিয়ন; উত্তরে নাজিরহাট পৌরসভা ও ফটিকছড়ি উপজেলার সুয়াবিল ইউনিয়ন এবং পশ্চিমে সীতাকুণ্ড পৌরসভা, সীতাকুণ্ড উপজেলার বাড়বকুণ্ড ইউনিয়ন ও বাঁশবাড়িয়া ইউনিয়ন অবস্থিত।
প্রশাসনিক কাঠামো
ওয়ার্ডভিত্তিক এ ইউনিয়নের গ্রামগুলো হল:
নামকরণ
একদা ফরহাদ শাহ নামক ব্যক্তির শাসন ছিল এই এলাকায়, তখন ফরহাদ শাহ এর নাম অনুসারে এর নাম 'ফরহাদাবাদ'।
শিক্ষা ব্যবস্থা
২০১১ সালের আদমশুমারি অনুযায়ী ফরহাদাবাদ ইউনিয়নের সাক্ষরতার হার ৫৯.৬%। ফরহাদাবাদ উচ্চ বিদ্যালয় এই ইউনিয়নের সবচেয়ে বড় এবং প্রসিদ্ধ বিদ্যালয়। এটি ১৯৬৬ সালে স্থাপিত। এ ইউনিয়নে ১টি কলেজ, ২টি মাধ্যমিক বিদ্যালয়, ১টি মহিলা মাদ্রাসা, ১টি নিম্ন মাধ্যমিক বিদ্যালয়, ১৫টি প্রাথমিক বিদ্যালয় ও ১টি কিন্ডারগার্টেন রয়েছে।
যোগাযোগ ব্যবস্থা
ফরহাদাবাদ ইউনিয়নে যোগাযোগের প্রধান সড়ক হল চট্টগ্রাম-নাজিরহাট সড়ক। এছাড়া রয়েছে ধলই-বাড়বকুণ্ড সড়ক। চট্টগ্রাম-নাজিরহাট সড়কে সব ধরনের যানবাহন চলাচল করে। অন্যান্য সড়কগুলোতে প্রধান যোগাযোগ মাধ্যম সিএনজি চালিত অটোরিক্সা। সড়ক পথ ছাড়াও ফরহাদাবাদ ইউনিয়নে যোগাযোগের জন্য চট্টগ্রাম-নাজিরহাট রেলপথ রয়েছে।
ধর্মীয় উপাসনালয়
ফরহাদাবাদ ইউনিয়নের ৪০টি মসজিদ, ১টি ঈদগাহ, ২টি মন্দির ও ২টি বিহার রয়েছে।
খাল ও নদী
ফরহাদাবাদ ইউনিয়নের মধ্য দিয়ে প্রবাহিত হচ্ছে মন্দাকিনী খাল।
হাট-বাজার
ফরহাদাবাদ ইউনিয়নের প্রধান ৩টি হাট/বাজার হল আবদুল জব্বার হাট, নাজিরহাট এবং নুর আলি মিয়ার হাট।
দর্শনীয় স্থান
ফরহাদাবাদ ইউনিয়নের দর্শনীয় স্থানগুলোর মধ্যে রয়েছে:
শ্রেষ্ঠ সংলাপ বিভাগে আইফা পুরস্কার
অমরিক গিল এই বিভাগের প্রথম বিজয়ী, তিনি হাম দিল দে চুকে সনম (১৯৯৯) চলচ্চিত্রের সংলাপ রচনার জন্য এই পুরস্কার অর্জন করেছিলেন। রাজকুমার হিরানী ও অভিজাত জোশী তিনটি পুরস্কার জয় নিয়ে সর্বাধিক জয়ের রেকর্ড ধরে রেখেছেন এবং জুহি চতুর্বেদী ও প্রকাশ কপাড়িয়া দুটি পুরস্কার অর্জন করেছেন। সাম্প্রতিক বিজয়ী প্রকাশ কপাড়িয়া ও উৎকর্ষিনী বশিষ্ঠ গঙ্গুবাই কাঠিয়াওয়াডি (২০২২) চলচ্চিত্রের সংলাপ রচনার জন্য এই পুরস্কার অর্জন করেন।
বিজয়ীদের তালিকা
নিচে বিজয়ী এবং চলচ্চিত্রের নাম তালিকাভুক্ত করা হল। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে। থাম্ব|110px|[[করণ জোহর কাভি খুশি কাভি গাম... (২০০১)-এর জন্য পুরস্কৃত হন।]] থাম্ব|110px|[[বিশাল ভারদ্বাজ দুইবার পুরস্কৃত হন।]] থাম্ব|110px|[[রাজকুমার হিরানী যৌথভাবে সর্বাধিক তিনবার পুরস্কৃত হন।]] থাম্ব|110px|[[ইমতিয়াজ আলী (পরিচালক)|ইমতিয়াজ আলী জব উই মেট (২০০৭)-এর জন্য পুরস্কৃত হন।]] থাম্ব|110px|[[রজত অরোড়া দ্য ডার্টি পিকচার (২০১১)-এর জন্য পুরস্কৃত হন।]] থাম্ব|110px|[[অনুরাগ কশ্যপ গ্যাংস অব ওয়াসেপুর - ভাগ ১ (২০১২)-এর জন্য পুরস্কৃত হন।]] থাম্ব|110px|[[প্রসূন জোশী ভাগ মিলখা ভাগ (২০১৩)-এর জন্য পুরস্কৃত হন।]] থাম্ব|110px|[[অনুভব সিনহা থাপ্পড় (২০২০)-এর জন্য পুরস্কৃত হন।]]
একাধিক জয়
নিম্নোক্ত সংলাপ রচয়িতাগণ একাধিক পুরস্কার অর্জন করেছেন:
সলুকাবাদ ইউনিয়ন
সলুকাবাদ ইউনিয়ন বাংলাদেশের সিলেট বিভাগের সুনামগঞ্জ জেলার বিশ্বম্ভরপুর উপজেলার অন্তর্গত একটি ইউনিয়ন।
অবস্থান ও সীমানা
উত্তরে মেঘালয় রাজ্য, দক্ষিনে গৌরারং ইউনিয়ন, পূর্বে সুরমা ও জাহাঙ্গীর ইউনিয়ন, পশ্চিমে পলাশ ও ধনপুর ইউনিয়ন।
শিক্ষা
শিক্ষার হার :45%
শিক্ষা প্রতিষ্ঠান25টি
জনপ্রতিনিধি
বর্তমান চেয়ারম্যান-
চেয়ারম্যানগণের তালিকা
হাবুগড়া
হাবুগরা ত্রিপুরার ককবরক ভাষায় "রাজা" এর একটি শব্দ।
১৯৫০ সালের ১৫ নভেম্বর ভারত প্রজাতন্ত্রের সাথে একীভূত হওয়ার আগে কমপক্ষে ১৮৪ জন রাজা ছিলেন যারা ত্রিপুরা শাসন করেছিলেন। হাবুগড়ার সর্বশেষ এবং সবচেয়ে খ্যাতিমান হাবুগ্রা ছিলেন বীর বিক্রম মাণিক্য দেববর্মা । মহারাজা বীর বিক্রম কলেজ তার স্মরণে ১৯৪৭ সালে রাজ্যের রাজধানী আগরতলায় প্রতিষ্ঠিত হয়।
২০২২ কমনওয়েলথ গেমস ক্রিকেট বাছাইপর্ব
২০২২ কমনওয়েলথ গেমস বাছাইপর্ব ছিল একটি আন্তর্জাতিক ক্রিকেট টুর্নামেন্ট যেটি ২০২২ সালের জানুয়ারি মাসে মালয়েশিয়াতে অনুষ্ঠিত হয়। ২০২২ সালের জুলাই ও আগস্ট মাসে ইংল্যান্ডের বার্মিংহামে অনুষ্ঠেয় ২০২২ কমনওয়েলথ গেমসের ক্রিকেট টুর্নামেন্টে স্থান করে নেয়ার জন্য পাঁচটি জাতীয় দল এ টুর্নামেন্টে প্রতিদ্বন্দ্বিতা করে। বাছাইপর্ব টুর্নামেন্টের ম্যাচগুলো টোয়েন্টি২০ আন্তর্জাতিক (টি২০আই) হিসেবে খেলা হয়।
২০২০ সালের নভেম্বর মাসে আন্তর্জাতিক ক্রিকেট কাউন্সিল (আইসিসি) ২০২২ কমনওয়েলথ গেমসের বাছাই প্রক্রিয়া ঘোষণা করে। স্বাগতিক হিসেবে ইংল্যান্ড দল সরাসরি টুর্নামেন্টে সুযোগ পায়। তাদের সাথে ২০২১ সালের ১ এপ্রিল পর্যন্ত র‍্যাংকিং-এ সেরা ছয়টি অবস্থানে থাকা দলও টুর্নামেন্টের জন্য উত্তীর্ণ হয়। সর্বশেষ স্থানটি কমনওয়েলথ গেমস বাছাইপর্ব টুর্নামেন্টের মাধ্যমে নির্ধারিত হয়।
টুর্নামেন্টে নিজেদের প্রতিটি ম্যাচে জয়ী হয়ে মূল টুর্নামেন্টে উত্তীর্ণ হয় শ্রীলঙ্কা।
দলীয় সদস্য
স্কটল্যান্ডের দলে ওর্লা মন্টগোমারিকে রিজার্ভ খেলোয়াড় হিসেবে রাখা হয়। শ্রীলঙ্কা দলে ইমেশা দুলানি, কাব্য কাভিন্দি, মদুশিকা মেথতানন্দ ও সত্যা সন্দীপনিকে স্ট্যান্ডবাই খেলোয়াড় হিসেবে রাখা হয়। বাংলাদেশ দলে স্ট্যান্ডবাই খেলোয়াড় হিসেবে খাদিজা তুল কুবরা, জাহানারা আলম ও নুজহাত তাসনিয়াকে রাখা হয়।
পয়েন্ট তালিকা
কমনওয়েলথ গেমস ক্রিকেট টুর্নামেন্টে উত্তীর্ণ
তিপটুর
তিপটুর (Tiptur) ভারতের কর্ণাটক রাজ্যের তুমকুর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮৬২ মিটার (২৮২৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে তিপতুর শহরের জনসংখ্যা হল ৫৩,০৪৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৪%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৯%। সারা ভারতের সাক্ষরতার হার ৫৯.৫%, তার চাইতে তিপতুর এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
বাংলাদেশ ও নিউজিল্যান্ডের মধ্যকার টেস্ট ম্যাচের তালিকা
বাংলাদেশ এবং নিউজিল্যান্ড ক্রিকেট দল ২০০১ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি এ পর্যন্ত মোট এগারটি টেস্টে একে-অপরের মুখোমুখি হয়। তন্মধ্যে বাংলাদেশ তিনটি খেলায় ড্র করেছে। বাদবাকী ৮টি খেলাতেই নিউজিল্যান্ড দল জয়ী হয়।
টেস্টের তালিকা
১০ জুন, ২০১৪ইং পর্যন্ত বাংলাদেশ-নিউজিল্যান্ডের মধ্যকার টেস্টের তালিকা নিম্নরূপ:
শাকিল আহমেদ (ক্রিকেটার, জন্ম ১৯৭১)
মোহাম্মদ শাকিল আহমেদ (شکیل احمد; জন্ম: ১২ নভেম্বর, ১৯৭১) পাঞ্জাবের দাস্কা এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর শুরুরদিকে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে বাহাওয়ালপুর, গুজরানওয়ালা ক্রিকেট সংস্থা, হাবিব ব্যাংক লিমিটেড, ইসলামাবাদ ক্রিকেট সংস্থা, পেশাওয়ার ক্রিকেট সংস্থা ও রাওয়ালপিন্ডি দলের প্রতিনিধিত্ব করেন। দলে তিনি মূলতঃ উইকেট-রক্ষক-ব্যাটসম্যান হিসেবে খেলতেন। এছাড়াও, ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন শাকিল আহমেদ জুনিয়র নামে পরিচিত শাকিল আহমেদ।
খেলোয়াড়ী জীবন
১৯৯০-৯১ মৌসুম থেকে ১৯৯৯-২০০০ মৌসুম পর্যন্ত শাকিল আহমেদের প্রথম-শ্রেণীর খেলোয়াড়ী জীবন চলমান ছিল।
কিউইক্স
কিউইক্স (Kiwix) একটি বিনামূল্যের প্রোগ্রাম যা অফলাইনে উইকিপিডিয়া দেখতে ব্যবহার করা হয়, যাতে ইন্টারনেট সংযোগ ব্যবহারের প্রয়োজন হয় না। এটিতে জেডআইএম বিন্যাসের একটি ফাইলের মধ্যে প্রকল্পের বিষয়বস্তু সংরক্ষিত থাকে, যাতে সংকুচিত অবস্থায় নিবন্ধের বিষয়বস্তু থাকে। এটিতে যে কোন উইকিমিডিয়া প্রকল্পের বিষয়বস্তু পড়া সম্ভব, যদিও এটি মূলত শুধুমাত্র উইকিপিডিয়ার জন্য ডিজাইন করা হয়েছে।
সফটওয়্যারটি ইন্টারনেটের প্রবেশাধিকার বিহীন কম্পিউটারের জন্য ডিজাইন করা হয়েছে, এবং বিশেষত, উন্নয়নশীল দেশসমূহের বিদ্যালয়সমূহের জন্য, যেখানে ইন্টারনেটে প্রবেশ করা আরও কঠিন বা ব্যয়বহুল। কিউইক্সের এসওএস শিশু সংস্থার জন্য বিশেষভাবে ডিজাইন করা একটি সংস্করণ রয়েছে।
যাদুরচর ইউনিয়ন
যাদুর চর ইউনিয়ন বাংলাদেশের রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৭৯.৩৫। এ ইউনিয়নের মোট আয়তন ৮৬৭১ একর বা ৩৫.১০ বর্গকিলোমিটার।
নামকরণ
যাদুরচর মৌজার নাম অনুযায়ী ইউনিয়নের নামকরণ করা হয়।
প্রশাসনিক এলাকা
যাদুর চর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
জনসংখ্যা
২০১১ সালের আদমশুমারি অনুযায়ী যাদুর চর ইউনিয়নের মোট জনসংখ্যা ছিল ৩৩৩৯৪ জন, যারা ৮১১১ টি পরিবারে বসবাস করে, যার মধ্যে পুরুষ হল ১৬১৬৬ জন এবং নারী হল ১৭২২৮ জন।
শিক্ষা ও সংস্কৃতি
যাদুর চর ইউনিয়নের গড় সাক্ষরতা হার ৩৩.৩%। তার মধ্যে নারী শিক্ষার হার ৩০.৮% এবং পুরুষ শিক্ষার হার ৩৬.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ যাদুর চর ডিগ্রি কলেজ, যাদুর চর উচ্চ বিদ্যালয়, যাদুর চর দ্বি_মুখী বালিকা উচ্চ বিদ্যালয়, যাদুর চর মহিউস সুন্নাত আলিম মাদ্রাসা, কাশিয়া বাড়ি সরকারি প্রাথমিক বিদ্যালয় ইত্যাদি।
বিভিন্ন প্রতিষ্ঠান
তহশিল অফিস- ১ টি
ডাকঘর- ১টি
ব্যাংক- ১ টি।
কলেজ = ২টি
স্কুল = ৩৮ টি
মাদ্রাসা = ২টি
হাইস্কুল = ৫টি।
অর্থনীতি
যাদুর চর ইউনিয়নের অর্থনীতি মূলত কৃষি নির্ভর।
হাট বাজার = ৩ টি। কর্তিমারী বাজার, সায়দাবাদ বাজার ও খেওয়ার চর বাজার।
যোগাযোগ
রৌমারী সদর থেকে দক্ষিনে ৭ কি: মি: পরেই যাদুর চর ইউনিয়ন। এখানকার যোগাযোগ ব্যবস্থা ভালো । তবে ২০ থেকে ৩০ কিলো রাস্তা পাকা হলেও বেশিরভাগ রাস্তাই কাচা। জেলা সদরে যেতে হলে কর্তিমারী কিংবা রৌমারী নৌকা ঘাট হতে নৌকাযোগে ব্রক্ষপুত্র পাড় হয়ে চিলমারী নয়তো কুড়িগ্রাম ঘাট হতে জেলায় যেতে হয়।
খাল ও নদী
যাদুর চর ইউনিয়নের উল্লেখযোগ্য নদী ও খালবিলের নামঃ নদীর নাম
বিলের নাম
হাওড়া (দ্ব্যর্থতা নিরসন)
হাওড়া বলতে বোঝাতে পারে:
ড্যারেন আরোনোফস্কি
ড্যারেন আরোনোফস্কি একজন আমেরিকান চিত্রপরিচালক, প্রযোজক, চিত্রনাট্য লেখক। তিনি ১৯৬৯ সালের ১২ ফেব্রুয়ারি নিউইয়র্কের ব্রুকলিনে একটি রক্ষনশীল ইহুদী পরিবারে জন্মগ্রহণ করেন। তার বাবা আব্রাহাম আরোনোফস্কি এবং মা শার্লট আরোনোফস্কি উভয়েই ছিলেন স্কুল শিক্ষক। ছোটবেলা থেকেই তিনি বাবা মায়ের সাথে ব্রডওয়ে থিয়েটারগুলোতে বিভিন্ন অনুষ্ঠান দেখতে যেতেন যার ফলে তার মনে চলচ্চিত্রের প্রতি আগ্রহ জন্মায়। ছোটবেলায় তিনি 'ফিল্ড বায়োলজি' এর উপর পড়াশোনা করেছেন। ১৯৮৭ সালে তিনি হার্ভার্ড বিশ্ববিদ্যালয়ে ছাত্র হিসেবে যোগদান করেন এবং তার পড়াশোনার বিষয় ছিল 'সোশ্যাল এন্থ্রপলজি' এবং 'ফিল্মমেকিং'। তিনি এখানথেকে ১৯৯১ সালে তার গ্র্যাজুয়েশন সম্পন্ন করেন। এর পাশাপাশি তিনি আমেরিকান ফিল্ম ইনস্টিটিউট এ চলচ্চিত্র পরিচালনার উপর পড়াশোনা করেছেন। তার পছন্দের পরিচালকদের তালিকায় আছে Akira Kurosawa, Federico Fellini, Roman Polanski,  Shinya Tsukamoto মত নামকরা পরিচালক। তার কাজের ধারায় এসব পরিচালকদের ছাপ খুজে পাওয়া যায়।
আরোনোফস্কির প্রথম ফিচার ফিল্ম ছিল পাই (pi,π) যা ১৯৯৭ সালে শুটিং করা হয়। ছবিটির অর্থ জোগার করার জন্য তিনি তার পরিবার এবং বন্ধুবান্ধবদের কাছ থেকে ১০০ ডলার করে ধার নিয়েছিলেন এবং প্রতিশ্রুতি দিয়েছিলেন যদি ছবিটি ব্যবসাসফল হয় তবে প্রত্যেককে ১৫০ ডলার করে করে দেবেন এবং ফ্লপ হলে সবার নাম ছবিটির শেষে থাকবে। এভাবেই মাত্র ৬০০০০ ডলার বাজেটে ছবিটি নির্মাণ করা হয় এবং তা ১৯৯৮ সালের সানড্যান্স ফিল্ম ফেস্টিভালে উন্মুক্ত করা হয়। এখান থেকে তিনি ছবিটির জন্য সেরা পরিচালক এবং সেরা চিত্রনাট্যের জন্য পুরস্কার লাভ করেন এবং ছবিটি সমালোচকদের প্রসংসা লাভ করে। পরবর্তিতে Artisan Entertainment ছবিটির স্বত্ব ১০ লাখ ডলারের বিনিময়ে কিনে নেয় এবং এটি সাধারণ দর্শকের জন্য মুক্তি দেয়া হয় এবং ছবিটি মোট ৩,২২১,১৫২ ডলার ব্যবসা করতে সক্ষম হয়।আর এভাবেই ক্যারিয়ারের প্রথম ছবি দিয়েই তিনি সমালোচক, দর্শকদের মন জয় করে নেন।
তার ২য় ছবি রিকুয়েম ফর এ ড্রিম( Requiem for a Dream)। প্রথম ছবির বাঁধভাঙ্গা সাফল্যের ফলে ২য় ছবির বাজেট নিয়ে তাকে তেমন একটা ভাবতে হয় নি, তার এই ছবির মোট বাজেট ছিল ৪৫ লাখ ডলার। ছবিটি ২০০০ সালের অক্টোবর মাসে রিলিজ দেয়া হয় এবং মোট ৭৩ লাখ ডলার ব্যবসা করে। ছবিটির জন্য Ellen Burstyn সেরা অভিনেত্রী হিসেবে অস্কার নমিনেশন লাভ করেন। ছবিটি ২০০৭ সালে আমেরিকান ফিল্ম ইনস্টিটিউটের "AFI's 100 Years...100 Movies" তালিকায় অন্তঃভুক্ত হয়।
ব্ল্যাক সোয়ান (Black Swan) ছবিটি ২০১০ সালের ডিসেম্বরে মুক্তি পায়। ছবিটির জন্য ড্যারেন আরোনোফস্কি ২০১১ সালে সেরা পরিচালক হিসেবে অস্কার মনোনয়ন লাভ করেন, ছবিটি মোট ৫টি ক্যাটাগরিতে অস্কার নমিনেশন পায় এবং Natalie Portman ছবিটির নাম ভুমিকায় অভিনয় করে সেরা অভিনেত্রী হিসেবে অস্কার লাভ করেন।
আরোনোফস্কির পরিচালিত অন্যান্য ছবিসমুহ হল The Fountain,The Wrestler,Noah। এছাড়া তিনি Below,The Fighter ছবিতে প্রযোজকের দায়িত্ব পালন করেন।
আবুল হাসেম (ময়মনসিংহের রাজনীতিবিদ)
আবুল হাসেম (জন্ম: ১৭ আগস্ট ১৯৩০-২ ফেব্রুয়ারি ২০২২) বাংলাদেশের ময়মনসিংহ জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-১৯ আসনের সংসদ সদস্য ছিলেন।
রাজনৈতিক জীবন
আবুল হাসেম স্কুলজীবনে ভারতীয় কংগ্রেস দলের কর্মী ছিলেন। তিনি ১৯৫০ সালে গফরগাঁও সরকারি কলেজের ছাত্র সংসদের সহসভাপতি ছিলেন। মুক্তিযুদ্ধের সংগঠক ছিলেন তিনি। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ১৯৭০ সালের তৎকালীন পূর্বপাকিস্তান প্রাদেশিক নির্বাচনে তিনি আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-১৯ আসন থেকে সংসদ সদস্য নির্বাচিত হন।
আইএনএস নীলগিরি (২০১৯)
আইএনএস নীলগিরি হল নীলগিরি-শ্রেণির স্টিলথ গাইডেড মিসাইল ফ্রিগেটগুলির নেতৃত্ব প্রদানকারী জাহাজ, যা ভারতীয় নৌবাহিনীর জন্য মাজাগাঁও ডক দ্বারা নির্মিত। জাহাজের তলি ২০১৭ সালের ২৮ ডিসেম্বর স্থাপন করা হয় এবং ২০১৯ সালের ২৮ সেপ্টেম্বর জাহাজটিকে জলে ভাসানো হয়। ২০২২ সালের আগস্ট মাসের মধ্যে জাহাজটির পরিষেবায় নিযুক্ত হওয়ার আশা করা হচ্ছে।
অ্যাথল কম্পটন
অ্যাথল কম্পটন (জন্ম ১৯৫১) ছিলেন একজন আদিবাসী অস্ট্রেলীয় অভিনেতা। দ্য গেমসে (১৯৭০) অভিনয় করার সময় তিনি আন্তর্জাতিকভাবে বিখ্যাত হয়ে উঠেছিলেন।
মাঘে সংক্রান্তি
এদিন নিষ্ঠাবান হিন্দুগণ বিভিন্ন পুণ্যস্রোতা নদীতীরে স্নান করে থাকেন। ললিতপুর বা পতনের বাগমতী নদীর তীরে শঙ্খমূল, ত্রিবেণীর গণ্ডকী নদীর তীর, চিতবন উপত্যকার দেবঘাট, কলিঙ্গন্দকীর রিদি এবং কোসী নদীর তীরে দোলাঘাট এমন কয়েকটি স্থান। এসময় বিভিন্ন উৎসবমুখর খাবার যেমন লাড্ডু, ঘি, মিষ্টি আলু প্রভৃতি বিতরণ করা হয়। এই দিনে প্রতিটি ঘরের গৃহিণী নিজের পরিবারের সদস্যদের মঙ্গলকামনা করেন।
তিথি ও তাৎপর্য
সাধারণত উৎসবটি ১৪ জানুয়ারি উদযাপিত হয়, এটি ভারতীয় উপমহাদেশ অঞ্চলে মকর সংক্রান্তি নামে বেশি পরিচিত। নেপাল এর মধ্যদেশ ও থারুহাট প্রদেশে মাঘী সংক্রান্তি একটি বড় শস্য উৎসব হিসেবে পালিত হয়। জ্যোতিষে সূর্যের এক রাশি থেকে অন্য রাশিতে গমনের ঘটনাকে সংক্রান্তি বলা হয়। এই দিনে সূর্য মকর রাশিতে প্রবেশ করে বলে পাহাড়ি অঞ্চলে এটি মকর সংক্রান্তি নামে পরিচিত। এটি মধেশী জাতি ও থারু জাতি কর্তৃক পালিত এমন একটি উৎসব যা একটি নির্দিষ্ট দিনে (১৪ জানুয়ারি) উদযাপিত হয়, অর্থাৎ সূর্যদেবতার উৎসব সৌরপঞ্জিকা অনুযায়ী পালিত হয় যেখানে অন্যান্য উৎসব চান্দ্র পঞ্জিকা অনুসারে পালন করা হয়ে থাকে।
নেপালি সংস্কৃতিতে মাঘী সংক্রান্তি শুভসময়ের প্রারম্ভিক দিন হিসেবে বিবেচিত হয়। এটি পবিত্র দশায় পরিবর্তিত হওয়া বোঝায়। এটি প্রতিকূল সময়ের শেষ নির্দেশ করে যা হিন্দু পঞ্জিকা অনুযায়ী ডিসেম্বরের মাঝামাঝি থেকে শুরু হয়। নেপালি পরিবারগুলো বিশ্বাস করে যে কোন পবিত্র ও শুভ কর্ম এইদিন বা এর পরে সম্পাদন করা উচিত। বৈজ্ঞানিকভাবে, এইদিনটি রাত্রির তুলনায় দীর্ঘ দিবা বিশিষ্ট উষ্ণতর দিনের সূচনা করে। অন্যভাবে বলা যায় মাঘী সংক্রান্তি শীতের শেষ এবং নতুন ফসল বোনার সময় বা বসন্তের সময় সূচিত করে।
সারা দেশে মাঘী সংক্রান্তি ব্যাপক উৎসাহ-উদ্দীপনার সঙ্গে উদযাপিত হয়। তবে দেশের বিভিন্ন অংশে এটি ভিন্ন ভিন্ন নামে ও ভিন্ন ভিন্ন লোকাচারের মাধ্যমে পালিত হয়। নেপালের উত্তর ও পশ্চিমাঞ্চলে দিনটি মকর সংক্রান্তি নামে অত্যন্ত জাঁকজমকের সঙ্গে উদযাপিত হয়ে থাকে। মহাভারত এর মত প্রাচীন মহাকাব্যেও এই দিনের গুরুত্ব উল্লিখিত হয়েছে। সুতরাং ভৌগোলিক ও সামাজিক গুরুত্বের সঙ্গে এর ঐতিহাসিক ও ধর্মীয় গুরুত্ব বিদ্যমান। এই উৎসবটি দিব্যভাব ও জ্ঞানের দেবতা সূর্যের প্রতি নিবেদিত।
নয়নমনি
নয়নমনি ১৯৭৬ সালে মুক্তিপ্রাপ্ত একটি বাংলাদেশী চলচ্চিত্র। আমজাদ হোসেন রচিত নিরক্ষর স্বর্গে উপন্যাস অবলম্বনে ছবিটি পরিচালনা করেছেন তিনি নিজেই। এ কে এম জাহাঙ্গীর খান নিবেদিত এই ছবিটি আলমগীর পিকচার্স লিঃ এর ব্যানারে নির্মিত হয়। ছবিটির প্রধান প্রধান চরিত্রে অভিনয় করেছেন ফারুক ও ববিতা। এছাড়া অন্যান্য চরিত্রে অভিনয় করেছেন আনোয়ার হোসেন, সুলতানা জামান, রওশন জামিল, সৈয়দ হাসান ইমাম, আনোয়ারা, এটিএম শামসুজ্জামান, ও টেলি সামাদ। চলচ্চিত্রটি ২য় জাতীয় চলচ্চিত্র পুরস্কারে তিনটি বিভাগে এবং ৪র্থ বাচসাস পুরস্কার তিনটি বিভাগে পুরস্কার অর্জন করে।
কাহিনী সংক্ষেপ
নইমুদ্দির ঘরে ছেলে সন্তান জন্মানোর পর তার ঘরে আগুন লাগে। এতে করে গ্রামের মানুষ বলাবলি শুরু করে সেই সন্তান অলক্ষুণে। নইমুদ্দি তাই এমন সন্তানের মুখ দর্শন করতে চায় না ও আতুর ঘরে আগুন জ্বালিয়ে সব পুরিয়ে দিতে চায়। অবশেষে সে শান্ত হয়। ছেলের নাম রাখা হয় "নয়ন"। কিছু দিন পর তাকে পুলিশ ধরে নিয়ে যায়। মোড়লের হস্তক্ষেপে সে জেল থেকে বের হয়ে সন্তানসহ বউকে তালাক দেয়। বৃষ্টি ভেজা সন্ধ্যায় সে আশ্রয় নেয় গ্রামের এক গায়েনের বাড়িতে। সেই গায়েনের বাড়িতে বড় হতে থাকে নয়ন। শুরু হয় তার দুরন্তপনা। একদিন তার খেলার সাথী মনিকে গুলতি মারার অপরাধে তাকে গ্রাম ছেড়ে যেতে হয়। বেশ কিছু বছর পর গ্রামে ফিরে এসে দেখে গ্রামে মোড়লের অত্যাচারে সবাই অতিষ্ঠ। তাছাড়া মোড়ল জোর করে মনিকে বিয়ে করতে চায়। কিন্তু নয়নের জন্য মোড়ল তা পারে না। সে গোলাপ আলীসহ গ্রামের যুবকদের নিয়ে দল গঠন করে মোড়লকে উচিত শিক্ষা দেওয়ার জন্য।
সংগীত
নয়নমনি ছায়াছবির সংগীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, ফেরদৌসী রহমান, ইন্দ্রমোহন রাজবংশী, ও চিত্রা সুলতানা।
শিবরিহিসার গ্র্যান্ড মসজিদ
শিবরিহিসার গ্র্যান্ড মসজিদ (Sivrihisar Ulu Camii) তুরস্কের সিভরিহিসারের একটি ঐতিহাসিক মসজিদ। লেকার আমির সেললাদ্দিন আলী ১২৩১-৩২ সালে মসজিদটি নির্মাণ করে। মসজিদটি তুরস্কের কেন্দ্রীয় আনাতোলিয়া অঞ্চলে অবস্থিত।
ইতিহাস
মসজিদটি তুরস্কের এসকিশেহির প্রদেশের সিভরিহিসার ইলেসে জেলায় অবস্থিত। এটি আনাতোলিয়ান সেলজুক সুলতান কায়কুবাদ প্রথম (১২২০-১২৩৭) এর শাসনামলে ১২৩১-৩২ সালে লেকার আমির সেললাদ্দিন আলী নির্মাণ করে। মসজিদটিকে মোট দুইবার সংস্কার করা হয়। ১২৭৫ সালে কায়খুসরা তৃতীয় (১২৬৫-১২৮৪) এবং ১৪৪০ সালে ইস্তাম্বুলের প্রথম বিচারক এমিনউদ্দিন মিকাইল বিন আবদুল্লাহ সংস্কার করে ।
বিবরণ
মসজিদটি আনাতোলিয়ায় কাঠের স্তম্ভযুক্ত স্থাপত্য কৌশলের একটি বিরল স্থাপনা।
মসজিদের স্থলভাগে একটি আয়তক্ষেত্রাকার মেঝে রয়েছে। বাইরের দেয়ালগুলো অ্যাশলার (Ashler) দিয়ে নির্মিত। মসজিদটির চারটি প্রবেশপথ রয়েছে। উত্তর ও পূর্ব দিকের প্রবেশদ্বারে মার্বেল শিলালিপি পাওয়া গেছে। ছাদটি টাইলস দ্বারা আচ্ছাদিত। তবে এগুলোকে কিছু দিন আগে সীসা শীট দ্বারা প্রতিস্থাপিত করা হয়। মসজিদটির উপরের অংশগুলোতে ঐতিহ্যবাহী খোদাই চিত্র রয়েছে যেগুলো সবুজ, লাল এবং কালো রঙে আঁকা। কিছু স্তম্ভ প্রাচীন কাঠামোর পাথরের ভিত্তির উপর দাঁড়িয়ে আছে। সম্ভবত শিবরিহিসারের কাছাকাছি বল্লীহিসার নামে পরিচিত একটি প্রাচীন শহর পেসিনাস থেকে পাথরের কলাম আনা হয়। মসজিদের মিম্বরটি ১২৪৫ সালে হোরাসানলি ইবনি মেহমেত দ্বারা তৈরি একটি বিরল কারু কার্য এবং এটি আখরোট কাঠে খোদাই করা জ্যামিতিক ও ফুলের নকশার অলঙ্কারের জন্য বিখ্যাত।  এটা প্রচলিত রয়েছে যে মিম্বারটি এখানে আনা হয়েছিল সিভরিহিসার কিলিক মসজিদ থেকে। সিভরিহিসার কিলিক মসজিদটি ১৯২৪ সালে ভেঙে ফেলা হয়। ১৪০৯-১০ সালে ওসমান ওলু হাকি হাবিব মিনারটির শিলালিপি অঙ্কণ করে।
বিশ্ব ঐতিহ্যের স্বীকৃতি
ইউনেস্কো ১৩ এপ্রিল, ২০১৬ সালে এই মসজিদটিকে বিশ্ব ঐতিহ্যের সাংস্কৃতিক বিভাগের অস্থায়ী তালিকায় অন্তর্ভুক্ত করে।
মোল্লা ফজলে আকবর
মোল্লা ফজলে আকবর ছিলেন বাংলাদেশ সেনাবাহিনীর তিন তারকা জেনারেল। তিনি সাবেক মহাপরিচালক প্রতিরক্ষা গোয়েন্দা মহাপরিদপ্তর। তিনি বাংলাদেশ ইন্ডাস্ট্রিয়াল ফিন্যান্স কোম্পানি লিমিটেডের (বিআইএফসি) চেয়ারম্যান।
শিক্ষা জীবন
মোল্লা ফজলে আকবর বেলুচিস্তান বিশ্ববিদ্যালয় থেকে ওয়ার স্টাডিজে বিজ্ঞানে স্নাতক ডিগ্রী অর্জন করেন। ঢাকা বিশ্ববিদ্যালয় থেকে আর্টস ব্যাচেলর ডিগ্রী লাভ করেন। একই বিশ্ববিদ্যালয় থেকে রাষ্ট্রবিজ্ঞানে মাস্টার্স ইন সোস্যাল স্টাডিজ (এমএসএস) এবং রয়াল ইউনিভার্সিটি অব ঢাকা থেকে মাস্টার্স অব বিজনেস অ্যাডমিনিস্ট্রেশন (এমবিএ) সম্পন্ন করেন। তিনি বাংলাদেশের জাতীয় বিশ্ববিদ্যালয় থেকে মাস্টার্স অফ ফিলোসফি (এমফিল) অর্জন করেন। তিনি বাংলাদেশ ইউনিভার্সিটি অব প্রফেশনালস (বিইপি)। ঢাকা বিশ্ববিদ্যালয়ে গবেষণা সহকারী হিসাবে পিএইচডি ডিগ্রী অর্জন করেন।
তিনি দেশে এবং বিদেশে বিভিন্ন সামরিক কোর্স সম্পন্ন করেন। তিনি চীন থেকে এন্টি বিমান ফায়ারিং ড্রোন কোর্স এবং যুক্তরাজ্য থেকে নিরাপত্তা গোয়েন্দা প্রশাসন কোর্স সম্পন্ন করেন। তিনি পাকিস্তানের কোয়েটা সেনা কমান্ড এবং স্টাফ কলেজের স্নাতক। তিনি বাংলাদেশ জাতীয় প্রতিরক্ষা কলেজের স্নাতক।
সামরিক
৩০ নভেম্বর ১৯৭৬ সালে তিনি বাংলাদেশ সেনাবাহিনীর আর্টিলারি কর্পসে কমিশন করেন।
তিনি দুই পদাতিক ব্রিগেডের ব্রিগেড মেজর, স্টাফ অফিসার প্রতিরক্ষা গোয়েন্দা মহাপরিদপ্তর (ডিজিএফআই), গ্রেড এক স্টাফ অফিসার (প্রশিক্ষণ ও অপারেশনস) ইনফ্যান্ট্রি ডিভিশন, ভারতে বাংলাদেশ হাইকমিশনারের সহকারী প্রতিরক্ষা উপদেষ্টা এবং কর্নেল হিসাবে কাজ করেন। একটি পদাতিক বিভাগের স্টাফ। সেনাবাহিনী সদর দফতরের জেনারেল স্টাফ শাখায় সামরিক অপারেশন ও আর্টিলারি ডিরেক্টর হিসাবে তিনি দায়িত্ব পালন করেন।
মোল্লা ফজলে আকবর একটি বিমান প্রতিরক্ষা আর্টিলারি রেজিমেন্ট কমান্ডার। তিনি বাংলাদেশ সেনাবাহিনীর একটি এয়ার ডিফেন্স আর্টিলারি ব্রিগেড (এডিএ) এবং একটি ফিল্ড আর্টিলারি ব্রিগেড কমান্ডার। তিনি বাংলাদেশ বর্ডার গার্ড বাংলাদেশ (বিজিবি) নামে পরিচিত বাংলাদেশ রাইফেলসের (বিডিআর) সেক্টর কমান্ডার।
তাকে ২০০৯ সালে প্রতিরক্ষা গোয়েন্দা মহাপরিদপ্তরের মহাপরিচালক হিসেবে দায়িত্ব দেয়া হয়। ২০১০ সালে তাকে লেফটেন্যান্ট জেনারেল পদে উন্নীত করা হয়। তিনি মহাপরিচালক হিসেবে তার কার্যকালীন সময়ে ভারত ও মার্কিন যুক্তরাষ্ট্রে সহযোগিতা উন্নত করেছিলেন। তিনি সন্ত্রাসবাদ কর্মকাণ্ডের বিরুদ্ধে মনোযোগ দিয়ে ছিলেন।
জাতিসংঘ মিশন
তিনি লাইবেরিয়ায় বাংলাদেশ সেক্টরের প্রথম সেক্টর কমান্ডার ছিলেন। ইউএনএমআইএল (লাইবেরিয়ায় জাতিসংঘ মিশন) যেখানে তিনি ব্রিগেড গ্রুপ ফোর্সকে অন্তর্ভুক্ত করেন ও কমান্ড দেন।
আবু ফুকায়হা
আবু ফুকায়হা (৫৪০–৬২০) ইয়াসারের কুনিয়া, ইসলামী নবী মুহাম্মদের সাহাবা ছিলেন। কুরআনের তিনটি আয়াত এমন একটি পরিস্থিতি নিয়ে লেখা হয়েছিল, যা তাকে উদ্বিগ্ন করেছিল।
জীবনী
আবু ফুকায়হা মূলত ইয়েমেনের আযদ গোত্রের লোক ছিলেন। তিনি কিনানা গোত্রের সাফওয়ান ইবনে উমাইয়া ইবনে মুহরিতের অধিকারে মক্কার দাস ছিলেন। অজানা তারিখে তাঁর কর্তা তাকে ম্যানিটিট করেছিলেন; তবে শহরে তার সামাজিক অবস্থান "তুচ্ছ" থেকে যায়।
তার এক পুত্র আবু তাজরা এবং দুই কন্যা, ফুকায়হা ও বারাকা ছিল।
চন্দ্রহাস
চন্দ্রহাস হল হিন্দু মহাকাব্য রামায়ণ অনুসারে একটি অবিনাশী তরোয়াল, এবং শিব উপহার হিসেবে এটি রাবণকে দিয়েছিলেন।   স্থানীয় লোককাহিনী অনুসারে, খারাপ রাজাদের সাথে যুদ্ধ করার জন্য এটি "তুলজা ভবানী মন্দির" এর দেবী ভবানী ছত্রপতি শিবাজীকে দিয়েছিলেন।
আবু ফুকায়হা
জীবনী
বৃদ্ধ আবু ফুকাইহা মুসলিম হয়েছিলেন। তিনি ৬১৪-৬১৬ সালে অত্যাচারের স্বীকার হয়েছিলেন, যখন তিনি অত্যাচারিত হয়েছিলেন, যতক্ষণ না তিনি তাঁর বক্তব্যটি জানতে পারেন নি।   মুহাম্মদ বলেছিলেন যে এমন একজন মুসলমান যে এমন পরিস্থিতিতে তাঁর বিশ্বাসকে অস্বীকার করে, তবুও "যার অন্তরে তার বিশ্বাসে স্থির থাকে," তাকে দোষ দেওয়া উচিত নয়।
চন্দ্রহাস
রাবণের পাহাড় উত্তোলন
হিন্দু মহাকাব্য রামায়ণের উত্তরকাণ্ড উল্লেখ করে যে পরাক্রমশালী রাজা রাবণ কৈলাস পর্বতের কাছে অবস্থিত তার সৎ ভাই এবং সম্পদের দেবতা কুবেরের শহর আলাককে পরাজিত ও লুট করেছিলেন। বিজয়ের পর, রাবণ পুষ্পক বিমানে (উড়ন্ত রথ যেটি তার শ্বশুর তার জন্য তৈরি করেছিলেন) লঙ্কায় ফিরছিলেন, যখন তিনি একটি সুন্দর জায়গা দেখতে পান। তবে এর ওপর দিয়ে রথ উড়তে পারেনি। রাবণ সেই স্থানে শিবের দেবদেব-ষাঁড়ের পরিচারক নন্দীর (নন্দীশা, নন্দিকেশ্বর) সাথে দেখা করেন এবং তার রথের স্থানটি অতিক্রম করতে না পারার কারণ জিজ্ঞাসা করেন। নন্দী রাবণকে জানিয়েছিলেন যে শিব ও পার্বতী পাহাড়ের উপরে দৃঢ়তা উপভোগ করছেন, এবং কাউকে যেতে দেওয়া হয়নি। রাবণ নন্দীকে উপহাস করল। অপমানে ক্ষুব্ধ হয়ে নন্দী রাবণকে অভিশাপ দিয়েছিলেন যে বানররা তাকে ধ্বংস করবে। পালাক্রমে, রাবণ নন্দীর অভিশাপ এবং আরও এগিয়ে যেতে অক্ষমতায় ক্ষুব্ধ হয়ে কৈলাসকে উপড়ে ফেলার সিদ্ধান্ত নেন। তিনি তার সমস্ত বিশটি হাত কৈলাসের নীচে রেখে তা তুলতে শুরু করলেন। কৈলাস কাঁপতে শুরু করলে, ভীত পার্বতী শিবকে জড়িয়ে ধরলেন। যাইহোক, সর্বজ্ঞ শিব বুঝতে পেরেছিলেন যে রাবণ এই বিপদের পিছনে ছিল, এবং তার বুড়ো আঙুল দিয়ে পাহাড়টিকে তার নীচে চাপা দিয়ে রাবণকে আটকে রেখেছিল। রাবণ বেদনায় চিৎকার দিল। রাবণ তার ভুল বুঝতে পেরে হাজার বছর ধরে শিবের স্তব গেয়েছিলেন। অবশেষে, শিব রাবণকে শুধু ক্ষমাই করেননি, তাকে অজেয় তলোয়ার চন্দ্রহাসও দিয়েছিলেন।
আবু ফুকায়হা
জীবনী
আবু ফুকায়হাহ ও অন্যান্য দরিদ্র লোকেরা মুহাম্মাদের সাথে কাবা ঘরে বসে থাকতেন। কুরাইশ মুহাম্মাদকে বিনীত লোকদের সাথে সহবাসের জন্য তামাশা করতেন এবং বলেছিলেন: “এঁরাই তাঁর সঙ্গী, যেমন আপনি দেখেন। এটা যেমন প্রাণীর এটা কি ঈশ্বর আমাদের মধ্যে বেছে নিয়েছেন হেদায়েত ও সত্য দিতে? মুহাম্মাদ যা নিয়ে এসেছেন তা যদি ভাল জিনিস হত তবে এই অনুগামীরা প্রথমে তা অর্জন করতে পারত না এবং আল্লাহ তা'আলা আমাদের সামনে রাখতেন না।" মুহাম্মাদ সাড়া দিয়ে এই ভবিষ্যদ্বাণী তৈরি করেছিলেন।
চন্দ্রহাস
ভবানী তলোয়ার
মারাঠা সাম্রাজ্যের শক্তিশালী শাসক শিবাজী, তাঁর জয়ের সময় আশীর্বাদ পেতে "তুলজা ভবানী মন্দিরে' যেতেন। স্থানীয় ঐতিহ্য অনুসারে, এক অনুষ্ঠানে, যখন শিবাজী মুঘল সাম্রাজ্যের বিরুদ্ধে যুদ্ধে জয়ের জন্য দেবী তুলজার কাছে প্রার্থনা করেছিলেন, তখন দেবী আবির্ভূত হন এবং তাকে চন্দ্রহাস তলোয়ার দেন, যার পরে দেবী অদৃশ্য হয়ে যান। তলোয়ার, যখন ব্যবহার করা হয়েছিল, তখন শিবাজীকে তার প্রতিদ্বন্দ্বীদের বিরুদ্ধে তার সমস্ত বিজয়ে সফল করেছিল। তলোয়ারটিকে এখন ভবানী তালভার বা ভবানী খড়্গা, আক্ষরিক অর্থে 'ভবানীর তলোয়ার' বলা হয়।
আবু ফুকায়হা
জীবনী
"আর তাদেরকে বিতাড়িত করবেন না, যারা সকাল-বিকাল স্বীয় পালকর্তার এবাদত করে, তাঁর সন্তুষ্টি কামনা করে। তাদের হিসাব বিন্দুমাত্রও আপনার দায়িত্বে নয় এবং আপনার হিসাব বিন্দুমাত্রও তাদের দায়িত্বে নয় যে, আপনি তাদেরকে বিতাড়িত করবেন। নতুবা আপনি অবিচারকারীদের অন্তর্ভুক্ত হয়ে যাবেন। আর এভাবেই আমি কিছু লোককে কিছু লোক দ্বারা পরীক্ষায় ফেলেছি যাতে তারা বলে যে, এদেরকেই কি আমাদের সবার মধ্য থেকে আল্লাহ স্বীয় অনুগ্রহ দান করেছেন? আল্লাহ কি কৃতজ্ঞদের সম্পর্কে সুপরিজ্ঞাত নন? আর যখন তারা আপনার কাছে আসবে যারা আমার নিদর্শনসমূহে বিশ্বাস করে, তখন আপনি বলে দিন: তোমাদের উপর শান্তি বর্ষিত হোক। তোমাদের পালনকর্তা রহমত করা নিজ দায়িত্বে লিখে নিয়েছেন যে, তোমাদের মধ্যে যে কেউ অজ্ঞতাবশত কোন মন্দ কাজ করে, অনন্তর এরপরে তওবা করে নেয় এবং সৎ হয়ে যায়, তবে তিনি অত্যন্ত ক্ষমাশীল, করুণাময়। – সূরা আল-আনআম; আয়াত: ৫২–৫৪"
চন্দ্রহাস
জনপ্রিয় সংস্কৃতি
বাঙালি লেখক সৌরভ চক্রবর্তী চন্দ্রহাস নামে একটি অন্ধকার ফ্যান্টাসি উপন্যাস লিখেছেন। উপন্যাসটি তলোয়ার চন্দ্রহাস এবং মানব ত্যাগের মিথের উপর ভিত্তি করে তৈরি করা হয়েছে।
আবু ফুকায়হা
জীবনী
যারা ৬২২ সালে মদিনায় হিজরত করেছেন তাদের মধ্যে আবু ফুকায়হার উল্লেখ কথা নেই। সম্ভবত এই তারিখের মধ্যেই তিনি প্রাকৃতিক কারণে মারা গিয়েছিলেন।
ঐতিহাসিক নোট
এটি জনপ্রিয়ভাবে বিশ্বাস করা হয় যে আবু ফুকায়হা একজন দাস ছিলেন, তাকে আবু বকর ক্রয় করেছিলেন এবং তার মাধ্যমে ইসলামে প্রভাবিত হয়েছিলেন।  এটি সঠিক নয়। আবু বকর কর্তৃক কেনা দাসদের ইবনে ইসহাকের তালিকায় তার নাম প্রকাশিত হয়নি, যা সম্পূর্ণ তালিকা বলে দাবি করে।  বরং ইবনে ইসহাক স্পষ্টতই বলেছিলেন যে আবু ফুকায়হের মালিক ইবনে সাফওয়ান তাকে মুক্তি দিয়েছিলেন।
আরিফুল হাসান
আরিফুল হাসান (জন্ম ৭ মার্চ ১৯৮৬) একজন বাংলাদেশী ক্রিকেটার। ২৫ ফেব্রুয়ারি ২০১৯ সালে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে তার আবাহনী লিমিটেডের হয়ে টি-টোয়েন্টি ক্রিকেটে অভিষেক হয়।
গিয়াস উদ্দিন
গিয়াস উদ্দিন (জন্ম: অজানা- মৃত্যু: ২০০৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
গিয়াস উদ্দিনের জন্ম কুমিল্লা জেলার আদর্শ সদর উপজেলার চান্দপুর গ্রামে। তার বাবার নাম বাদশা মিয়া এবং মায়ের নাম চান্দ বানু। তার স্ত্রীর নাম সাবিহা বেগম। তাদের তিন ছেলে ও দুই মেয়ে।
কর্মজীবন
গিয়াস উদ্দিন চাকরি করতেন পাকিস্তান সেনাবাহিনীর ১৯ সিগন্যাল কোরে। ১৯৭১ সালে কর্মরত ছিলেন ঢাকা সেনানিবাসে। তিনি কমান্ডো বাহিনীর প্রশিক্ষণপ্রাপ্ত ও প্যারাট্রুপার ছিলেন। মুক্তিযুদ্ধ শুরু হলে ঢাকা সেনানিবাস থেকে কৌশলে পালিয়ে নিজ এলাকায় গিয়ে ঝাঁপিয়ে পড়েন যুদ্ধে। ২ নম্বর সেক্টরের আওতাধীন হোমনা, দাউদকান্দি ও গজারিয়া থানায় যুদ্ধ করেন। ৯ নভেম্বর দাউদকান্দির পঞ্চবটীতে পাকিস্তান সেনাবাহিনীর সঙ্গে সম্মুখযুদ্ধে তিনি আহত হন। তার বাঁ পায়ে গুলি লাগে।
মুক্তিযুদ্ধে ভূমিকা
১৯৭১ সালে মুক্তিযুদ্ধ চলাকালে ২ নম্বর সেক্টরের ঢাকা অঞ্চলের গেরিলা মুক্তিযোদ্ধাদের চলাচলের পথ কুমিল্লা জেলার উত্তর-পশ্চিমে হোমনা। ক্র্যাক প্লাটুনের মুক্তিযোদ্ধারা এই থানার ওপর দিয়ে ঢাকায় আসতেন। সে জন্য পাকিস্তান সেনাবাহিনী ওই এলাকায় নিয়মিত টহল দিত। এর ফলে জুন মাস থেকে ওই এলাকা দিয়ে মুক্তিযোদ্ধাদের চলাচল বিঘ্নিত হতে থাকে। তখন গিয়াস উদ্দিনের নেতৃত্বে মুক্তিযোদ্ধাদের একটি দলের অবস্থান ছিল হোমনায়। সেক্টর সদর দপ্তর থেকে তার কাছে নির্দেশ আসে ওই এলাকা দিয়ে মুক্তিযোদ্ধাদের চলাচল নিরাপদ করতে। এরপর তিনি হোমনা থানায় আক্রমণের একটি পরিকল্পনা গ্রহণ করেন। হোমনা থানায় মোতায়েন ছিল কয়েকজন পাকিস্তানি সেনা। তাদের সহযোগিতা করত থানার পুলিশ। থানার চারদিকে বাংকার এবং প্রতি বাংকারে ছিল এলএমজি। এ ছাড়া দাউদকান্দি থেকেও লঞ্চযোগে পাকিস্তানি সেনারা আসত। তবে তারা টহল দিয়ে চলে যেত।
তথ্যানুসন্ধানের পর গিয়াস উদ্দিন সহযোদ্ধাদের নিয়ে ১ এপ্রিল মধ্যরাতে সেখানে আকস্মিক আক্রমণ পরিচালনা করেন। তারা ছিলেন অল্প কয়েকজন মুক্তিযোদ্ধা। তবে বেশির ভাগই সাহসী ও দুর্ধর্ষ। অস্ত্রশস্ত্রও ছিল উন্নতমানের। আক্রমণের শুরুতেই পাকিস্তানি সেনা ও পুলিশ বিপর্যস্ত হয়ে পড়ে। এলএমজি দিয়ে গুলি করে বাধা দেওয়ার চেষ্টা করেও তারা পুরোপুরি ব্যর্থ হয়। থানায় অবস্থানরত সব পাকিস্তানি সেনা ও পুলিশ যুদ্ধে নিহত হয়। সেদিন গিয়াস উদ্দিন ও তার কয়েক সহযোদ্ধা অসাধারণ বীরত্ব প্রদর্শন করেন। বিশেষত তার রণনৈপুণ্য ও শৌর্যের ফলেই পাকিস্তানিদের প্রতিরোধ ভেঙে পড়ে এবং তারা সবাই নিহত হয়। পরে ৬ জুলাই গিয়াস উদ্দিন জয়পুর গ্রামে পাকিস্তান সেনাবাহিনীর একটি দলের ওপর আকস্মিক আক্রমণ চালান। দাউদকান্দি থানার অন্তর্গত মাসিমপুর বাজারের আধা মাইল পশ্চিমে জয়পুর। গুপ্তচর মারফত সেদিন সকালে তিনি খবর পান পাকিস্তানি সেনারা দুটি লঞ্চযোগে ওই এলাকায় আসছে। খবর পেয়েই সহযোদ্ধাদের নিয়ে গোমতীর শাখা নদীর পাড়ে তিনি ফাঁদ পাতেন। সকাল ১০টায় লঞ্চ দুটি ওই শাখা নদীতে আসে। তখন গিয়াস উদ্দিন ও অন্যরা একযোগে আক্রমণ করেন। এতে পাকিস্তান সেনাবাহিনীর ব্যাপক ক্ষয়ক্ষতি হয়। পাল্টা আক্রমণ চালিয়েও তারা মুক্তিযোদ্ধাদের ক্ষতি করতে ব্যর্থ হয়। এরপর সেনারা লঞ্চ নিয়ে পালিয়ে যায়। পরে মুক্তিযোদ্ধারা খোঁজ নিয়ে জানতে পারেন তাদের আক্রমণে ২০-২২ জন পাকিস্তানি সেনা হতাহত হয়েছে।
রোল্যান্ড কনওয়ে
রোল্যান্ড জেমস কনওয়ে (জন্ম জেমস এডওয়ার্ড ওয়েল্যান্ড ; ১৮৮২ - ১৬ জুন ১৯৬০) ছিলেন একজন অস্ট্রেলীয় অভিনেতা এবং প্রযোজক যিনি সেই যুগের নির্বাক চলচ্চিত্রে কাজের জন্য সবচেয়ে বেশি পরিচিত। ১৯৩০-এর দশকে, তিনি অস্ট্রেলিয়ার অভিনেতাদের ফেডারেশনের সভাপতি ছিলেন।
১৯২৭ সালে, তিনি অস্ট্রেলিয়ান টেনিস খেলোয়াড় ফ্লোরিস সেন্ট জর্জকে বিয়ে করেন, যিনি ১৯২২ অস্ট্রেলিয়ান ওপেনে খেলেছিলেন।
তিনি ১৯৬৮ সালের ফেব্রুয়ারি মাসে ৮৩ বছর বয়সে মারা যান।
তীর্থহাল্লি
তীর্থহাল্লি (Tirthahalli) ভারতের কর্ণাটক রাজ্যের শিবমোগ্গা জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৯১ মিটার (১৯৩৮ ফুট)।
জনসংখ্যার উপাত্ত
ভারতের ২০১১ সালের আদমশুমারি অনুসারে তীর্থহাল্লি শহরের জনসংখ্যা হল ১৪,৫২৮ জন। এর মধ্যে পুরুষ ৭,০৯৩ (৪৮%) এবং নারী ৭,৪৩৫ (৫২%)।
এখানে সাক্ষরতার হার ৯১.৬৩%। পুরুষদের মধ্যে সাক্ষরতার হার ৯৪.৭২% এবং নারীদের মধ্যে এই হার ৮৮.৭২%। সারা ভারতের সাক্ষরতার হার ৭৪.০৪%, তার চাইতে তীর্থহাল্লি এর সাক্ষরতার হার বেশি।
এই শহরের জনসংখ্যার ৯.২৫% হল ৬ বছর বা তার কম বয়সী।
গুজরাত সালতানাত
গুজরাত সালতানাত ছিল ১৫শ শতাব্দীর প্রথম দিকে গুজরাতে প্রতিষ্ঠিত একটি স্বাধীন সালতানাত। ১৩৯১ সালে শাসক রাজবংশের প্রতিষ্ঠাতা জাফর খানকে দিল্লি সালতানাতের পক্ষ থেকে গুজরাতের গভর্নর নিয়োগ দেয়া হয়। তিনি রাজপুতদের তাঙ্কা গোত্র          বা খাত্রি     গোত্রের  ছিলেন। জাফর খান (পরবর্তীতে প্রথম মুজাফফর শাহ) পাতনের নিকটে ফারহাত-উল-মুলককে পরাজিত করে শহরে নিজ রাজধানী স্থাপন করেন। ১৪০৭ সালে তিনি স্বাধীনতা ঘোষণা করেন। তার নাতি প্রথম আহমেদ শাহ তার পরে সুলতান হন এবং তিনি ১৪১১ সালে সাবরমতি নদীর তীরে নতুন রাজধানী হিসেবে আহমেদাবাদ স্থাপন করেন। একে তিনি শহর-ই-মুয়াজ্জাম (মহান শহর) উপাধি দেন। প্রথম মাহমুদ শাহ বেগারহার সময় সালতানাতের সমৃদ্ধি সর্বো‌চ্চ শিখরে পৌছায়। ১৫০৯ সালে দিউর যুদ্ধের পর পর্তুগিজরা গুজরাত সালতানাতের কাছ থেকে দিউ ছিনিয়ে নেয়। ১৫৩৫ সালে মুঘল সম্রাট হুমায়ুন গুজরাত আক্রমণ করেন। ১৫৭৩ সালে আকবর গুজরাতকে নিজ সাম্রাজ্যের সাথে একীভূত করে নেন। এরপর গুজরাত মুঘল সুবায় পরিণত হয়। শেষ শাসক তৃতীয় মুজাফফর শাহকে বন্দী করে আগ্রা নিয়ে যাওয়া হয়। ১৫৮৩ সালে তিনি পালিয়ে যান এবং অভিজাত ব্যক্তিদের সহায়তায় সংক্ষিপ্ত সময়ের জন্য সিংহাসন পুনরুদ্ধার করতে সক্ষম হন। এরপর আকবরের সেনাপতি আবদুর রহিম খান-ই-খানান তাকে চূড়ান্তভাবে পরাজিত করেন।
প্রথম মুজাফফর শাহ
দিল্লির সুলতান ফিরোজ শাহ তুগলক ১৩৭৭ সালে মালিক মুজাফফর (ফারহাত-উল-মুলক নামেও পরিচিত ছিলেন) ও রাস্তি খানকে গুজরাতের গভর্নর নিয়োগ দেন। ১৩৮৭ সালে তার বদলে সিকান্দার খানকে নিয়োগ দেয়া হয়, কিন্তু ফারহাত-উল-মুলক নির্দেশ অমান্য করে সিকান্দার খানকে হত্যা করেন। ১৩৯১ সালে সুলতান নাসিরউদ্দিন মুহাম্মদ বিন তুগলক জাফর খানকে গুজরাতের গভর্নর নিয়োগ দেন এবং তাকে মুজাফফর খান উপাধি দেন। ১৩৯২ সালে মুজাফফর খান ফারহাত-উল-মুলককে পাতনের নিকটে কাম্বইয়ের যুদ্ধে পরাজিত করেন এবং শহরটি অধিকার করেন।
১৪০৩ সালে তার পুত্র তাতার খান তাকে দিল্লির দিকে অগ্রসর হওয়ার আবেদন করেন। কিন্তু তিনি তাতে স্বীকৃতি দেননি। ফলে তাতার খান তাকে বন্দী করে নিজে মুহাম্মদ শাহ উপাধি ধারণ করে সুলতান হন। এরপর তিনি দিল্লির দিকে অগ্রসর হন। কিন্তু পথিমধ্যে তার চাচা শামস খান তাকে বিষপ্রয়োগে হত্যা করেন। এরপর মুজাফফর শাহ মুক্তি পান এবং পুনরায় দায়িত্বগ্রহণ করেন। ১৪০৭ সালে তিনি নিজেকে সুলতান ঘোষণা করেন। তিনি সুলতান মুজাফফর উপাধি ধারণ করেন এবং নিজ নামে মুদ্রা চালু করেন। ১৪১১ সালে তার মৃত্যুর পর তার নাতি ও তাতার খানের পুত্র আহমেদ শাহ সুলতান হন।
প্রথম আহমেদ শাহ
সিংহাসনে বসার পর আহমেদ শাহ তার চাচাদের বিদ্রোহের মুখোমুখি হন। তার বড় চাচা ফিরোজ খান বিদ্রোহে নেতৃত্ব দেন এবং নিজেকে সুলতান ঘোষণা করেন। কিন্তু শেষপর্যন্ত ফিরোজ ও তার ভাইয়েরা আহমেদ শাহর কাছে আত্মসমর্পণ করেন। এই বিদ্রোহের সময় মালওয়ার সুলতান হোশাং শাহ গুজরাত আক্রমণ করেছিলেন। তাকে প্রতিহত করা হলেও ১৪১৭ সালে তিনি কানদেশের শাসক নাসির খানের সাথে পুনরায় আক্রমণ করেন এবং সুলতানপুর ও নন্দুরবার অধিকার করে নেন। গুজরাতের সেনারা তাদের পরাজিত করে। পরবর্তীতে ১৪১৯, ১৪২০, ১৪২২ ও ১৪৩৮ সালে আহমেদ শাহ চারবার মালওয়ায় অভিযান চালান।
১৪২৯ সালে ঝালাওয়ারের কানহা রাজা বাহমানি সুলতান আহমেদ শাহর সহায়তায় নন্দুরবার ধ্বংস করেন। তবে গুজরাতের সেনারা বাহমানিদের পরাজিত করে এবং বাহমানিরা দৌলাতাবাদে পালিয়ে যায়। বাহমানি সুলতান আহমেদ শাহ অতিরিক্ত সেনা পাঠান এবং কানদেশের সেনারা তাদের সাথে যোগ দেয়। এবারও গুজরাতের কাছে তারা পরাজিত হন। শেষপর্যন্ত আহমেদ শাহ বাহমানিদের কাছ থেকে থানা ও মাহিম অধিকার করতে সক্ষম হন।
১৪৪৩ সালে সুলতান আহমেদ শাহ মারা যান এবং এরপর তার জ্যেষ্ঠ পুত্র মুইজউদ্দিন মুহাম্মদ শাহ সুলতান হন।
প্রথম মুহাম্মদ শাহ (১৪৪২-১৪৫১)
মুহাম্মদ শাহ ইদার আক্রমণ করে এর শাসক রাজা হরি রায়কে তার আনুগত্য স্বীকারে বাধ্য করেন। এরপর তিনি রাওয়াল থেকে কর আদায় করেন। ১৪৪৯ সালে তিনি চাম্পানিরের দিকে যাত্রা করেন। কিন্তু চাম্পানিরের শাসক রাজা কনক দাস মালওয়া সুলতান মাহমুদ শাহ খিলজির সহায়তায় তাকে প্রতিহত করেন। ফেরার পথে মুহাম্মদ শাহ অসুস্থ হয়ে পড়েন এবং ১৪৫১ সালের ফেব্রুয়ারি মারা যান। এরপর তার পুত্র দ্বিতীয় কুতুবউদ্দিন আহমেদ শাহ সুলতান হন।
মাহমুদ বেগারহা (১৪৫৮-১৫১১)
দ্বিতীয় কুতুবউদ্দিন আহমেদ শাহ ১৪৫৮ সালে মারা যান। এরপর অভিজাত ব্যক্তিরা তার চাচা দাউদ খানকে সিংহাসনে বসায়। কিন্তু অল্প সময় পড়ে তারা তাকে ক্ষমতাচ্যুত করে এবং দ্বিতীয় মুহাম্মদ শাহর পুত্র ফাতেহ খানকে সিংহাসনে বসায়। ফাতহ খান সিংহাসনে বসার পর আবুল ফাতেহ মাহমুদ শাহ উপাধিধারণ করেন। কিন্তু তিনি মাহমুদ বেগারহা নামে পরিচিত ছিলেন। বেগারহা অর্থ দুই দুর্গ বিজেতা। গিরনার ও চাম্পানির দুর্গ জয়ের পর এই নামে তিনি পরিচিত হয়ে থাকতে পারেন।
আমদাবাদে তাঁর জন্ম ১৪৪৫ খ্রিস্টাব্দে। মাত্র ১৩ বছর বয়সে ১৪৫৮ খ্রিস্টাদে সিংহাসনে অভিষেক হয় তাঁর। এর পর ১৫১১ খ্রিস্টাব্দ অবধি প্রায় ৫৩ বছর ধরে শাসন করেছিলেন তিনি। তিনি স্মরণীয় হয়ে আছেন তাঁর ভোজনের জন্য। তিনি প্রতি দিন প্রাতরাশে খেতেন এক পাত্র ভর্তি ঘি, আর এক পাত্র পূর্ণ মধু। সঙ্গে থাকত কলা। তাঁর দৈনন্দিন আহারের বড় অংশ জুড়ে ছিল মিষ্টান্ন। খাবারের শেষপাতে খাকত শুকনো বাসমতি চালের তৈরি মিষ্টি পদ। তাঁর শয্যার পাশে দু’টি থালায় সাজানো থাকত মাংসের পুর ভরা শিঙাড়া।
১৪৭২ সালে তার হাতে দ্বারকার দ্বারকাধীশ মন্দির (কৃষ্ণ মন্দির) ধ্বংস হয়, যা পরবর্তীতে পুনর্নির্মিত হয়।
১৪৮৩ সালে চম্পানীর - পাভাগড় দখলের উদ্দেশে সেখানে তার সৈন্য ঘাঁটি করে অবস্থান করে। সেসময় তার নির্দেশে চম্পানীর জামা মসজিদের নির্মাণকাজ শুরু হয়। ১৪৮৪ সালে পাভাগড় দখলের পর সালতানাতের রাজধানী ভাডোদারা শহরের নিকটবর্তী নামাঙ্কিত মুহাম্মাদাবাদ (চম্পানীর) -এ স্থানান্তরিত হয়।
১৫১১ সালের ২৩ নভেম্বর মাহমুদ মারা যান। তাকে আহমেদাবাদ শহরের নিকটবর্তী সরখেজ রোজা-য় সমাহিত করা হয়।
দ্বিতীয় মুজাফফর শাহ
মাহমুদ বেগারহার পুত্র খলিল খান তার পিতার উত্তরসূরি হন এবং মুজাফফর শাহ উপাধি ধারণ করেন। ১৫১৯ সালে রানা সাঙ্গা মালওয়া ও গুজরাত সালতানাতে জোটবাহিনীকে পরাজিত করেন এবং মালওয়ার দ্বিতীয় মাহমুদ শাহকে বন্দী করেন। পরবর্তীতে রানা সাঙ্গা গুজরাত আক্রমণ ও লুন্ঠন করেন। মুজাফফর শাহ ১৫২৬ সালের ৫ এপ্রিল মারা যান এবং তার জ্যেষ্ঠ পুত্র সিকান্দার সুলতান হন।
স্ট্যানলি মিলার
স্ট্যানলি লয়েড মিলার (৭ মার্চ ১৯৩০ - ২০ মে ২০০৭) একজন মার্কিন রসায়নবিদ ছিলেন। অজৈব যৌগ হতে কীভাবে অনায়াসে জৈব যৌগ আহরণ করা সম্ভব হয়, এটি দেখিয়ে তিনি জীবনের উৎপত্তি বিষয়ে অনবদ্য কিছু গবেষণা করেছিলেন। ১৯৫২ সালে তিনি মিলার-উরি পরীক্ষা সম্পন্ন করেন, যার মাধ্যমে তিনি দেখান, অজৈব পূর্বসূচক হতে জটিল জৈব যৌগ আহরণ করা সম্ভব। তার এই পরীক্ষার কথা চতুর্দিকে ব্যাপকভাবে ছড়িয়ে পড়ে; এবং প্রাণহীন অজৈব বস্তু হতে জীবন গঠনকারী রাসায়নিক উপাদানগুলোর সংশ্লেষণের মাধ্যমেই প্রাণের রাসায়নিক বিবর্তনের সূচনা হয়- এ ধারণার পক্ষে যুক্তি প্রদান করে। তিনি সজীব রসায়নের অন্যতম জনক হিসেবে খ্যাত।
জীবনী
স্ট্যানলি মিলার মার্কিন যুক্তরাষ্ট্রের ক্যালিফোর্নিয়া অঙ্গরাজ্যের ওকল্যান্ড শহরে জন্মগ্রহণ করেন। তিনি নাথান ও এডিথ মিলারের দ্বিতীয় সন্তান। এডিথ স্কুলশিক্ষিকা হওয়ায় মিলার নিবাসে বরাবরই শিক্ষার আবহ বজায় ছিল। ওকল্যাণ্ড উচ্চবিদ্যালয়ে পড়াকালীন স্ট্যানলি রসায়ন প্রতিভা হিসেবে নাম কুড়োতে সক্ষম হন। বড় ভাই ডোনাল্ডের পদাঙ্ক অনুসরণ করে তিনি ক্যালিফোর্নিয়া বিশ্ববিদ্যালয়ের বার্কলি শাখায় ভর্তি হন। এর প্রধান কারণ ছিল, স্ট্যানলি মনে করেছিলেন রসায়নে পড়লে লেখাপড়ার ব্যাপারে তিনি ডোনাল্ডের কাছ থেকে উল্লেখযোগ্য সাহায্য পাবেন। তিনি ১৯৫১ সালের জুনে বিএসসি ডিগ্রি লাভ করেন। ১৯৪৬ সালে নাথান মিলারের পরলোকগমনের কারণে স্ট্যানলি লেখাপড়া অব্যাহত রাখতে সমস্যার সম্মুখীন হন। তবে বার্কলে অনুষদের সহায়তায় মিলার ১৯৫১ সালের ফেব্রুয়ারি মাসে শিকাগো বিশ্ববিদ্যালয়ে রসায়নে শিক্ষক সহযোগী পদ লাভ করেন। ঐ বছরের সেপ্টেম্বর মাসে তিনি পিএইচডি কোর্সের জন্য তালিকাভুক্ত হন। তিনি গবেষণা অভিসন্দর্ভের জন্য নিরবচ্ছিন্নভাবে একটি বিষয় খুঁজে যাচ্ছিলেন। একের পর এক অধ্যাপকের সঙ্গে সাক্ষাৎ করেও উপযুক্ত বিষয় খুঁজে পাচ্ছিলেন না। একসময় তিনি সিদ্ধান্ত নেন, ব্যবহারিক নয়, বরঞ্চ তাত্ত্বিক পরিসরেই তিনি গবেষণা করবেন, কেননা ব্যবহারিক প্রক্রিয়ার আলোকে পিএইচডি গবেষণা করা তুলনামূলক শ্রমসাধ্য। শুরুতে মৌলের সংশ্লেষণ বিষয়ে গবেষণা করতে তিনি পদার্থবিজ্ঞান এডওয়ার্ড টেলারের সঙ্গে কাজ করা শুরু করেন। শিকাগো বিশ্ববিদ্যালয়ের রীতি অনুসারে স্নাতক শিক্ষার্থীদের সেমিনারে যোগদান করতে হয়। স্ট্যানলি রসায়নে নোবেল বিজয়ী হ্যারল্ড উরির সেমিনারে যোগদান করেন। সেখানে উরি সৌরজগতের উৎপত্তি নিয়ে বক্তৃতা প্রদান করেন এবং পরিবেশ প্রশমনের মাধ্যমে কীভাবে জৈব সংশ্লেষণ প্রয়োজন, তা নিয়ে আলোচনা করেন। এক বছর স্ট্যানলি টেলারের সঙ্গে নিষ্ফল গবেষণা করেন। আবার, টেলার হাইড্রোজেন বোমা নিয়ে গবেষণার উদ্দেশ্যে শিকাগো ছেড়ে চলে যাওয়ার উদ্যোগ গ্রহণ করেন। ফলে মিলার ১৯৫২ সালের সেপ্টেম্বরে উরির সাথে দেখা করেন। মিলারের জৈব সংশ্লেষণ বিষয়ে কাজ করার আগ্রহ উরিকে তাৎক্ষণিকভাবে উৎসাহী করে তুলতে পারেনি। তিনি উল্কাপিণ্ডের থ্যালিয়াম নিয়েও কাজ করার ধারণা উত্থাপন করেন। তবে ইতোপূর্বে এ নিয়ে সফল কোনো গবেষণা সম্পন্ন হয়নি। কিন্তু ক্রমাগত অধ্যবসায়ের ফলে মিলার উরিকে গ্যাসে তড়িৎ নির্গমন নিয়ে গবেষণাকার্য পরিচালনায় আগ্রহী করে তুলেন। ১৯৫৪ সালে মিলার ডক্টরেট ডিগ্রি লাভ করেন।
মিলারের পরীক্ষা
১৯৫৩ সালের ১৫ মে মিলার বিজ্ঞান সাময়িকীতে গবেষণাপত্র প্রকাশ করেন। জীবনের উৎপত্তি বিষয়ে তার দেওয়া তত্ত্ব পাঠ্যপুস্তকে স্থান পেয়েছে। এটি ওপারিন-হালডেনের "প্রিমোর্ডিয়াল সুপ" তত্ত্বের প্রথম পরীক্ষামূলকলক প্রমাণ বলে গণ্য হয়। মিলার জীবনের উৎপত্তি বিষয়ে পরীক্ষামূলক আলোচনা করেন এবং বলেন, মিথেন, অ্যামোনিয়া ও অক্সিজেনের সমন্বয়ে মহাসাগরীয়/বায়ুমণ্ডল পরিবেষ্টিত পরিবেশে আদি প্রাণের উৎপত্তি ঘটে। এই গ্যাসীয় মিশ্রণ যখন নির্গত ইলেকট্রনের সংস্পর্শে আসে, তখনই রাসায়নিক বিক্রিয়ার উৎপত্তি হয়ে প্রাণের উদ্ভব ঘটেছে। মিলার গ্লাইসিন এবং আলফা ও বিটা অ্যালানিনের মত অ্যামিনো অ্যাসিডগুলোর গঠনপ্রকৃতি আবিষ্কার করেন। এর দরুন জীবন সৃষ্টিতে জৈব সংশ্লেষণের সম্ভাবনা উন্মোচিত হয়।
মৃত্যু
১৯৯৯ সালের নভেম্বরে মিলারের একাধিকবার মস্তিষ্কে রক্তক্ষরণ হয়। তিনি সান ডিয়েগো শহরের দক্ষিণে ন্যাশনাল সিটিতে বসবাস করছিলেন। ২০০৭ সালের ২০ মে তিনি প্যারাডাইস হাসপাতালে মৃত্যুবরণ করেন। মৃত্যুর সময় তিনি সঙ্গিনী মারিয়া মরিস ও ভাই ডোনাল্ড ও তার পরিবারকে রেখে যান।
সিরাজগঞ্জ ঘাট রেলওয়ে স্টেশন
সিরাজগঞ্জ ঘাট বা যমুনার ঘাট রেলওয়ে স্টেশন বাংলাদেশের রাজশাহী বিভাগের সিরাজগঞ্জ জেলার একটি নদীতে বিলীন হওয়া রেলওয়ে স্টেশন।
ইতিহাস
ঈশ্বরদী-সিরাজগঞ্জ লাইনটি ১৯১৫-১৬ সালের মধ্যে সারা-সিরাজগঞ্জ রেলওয়ে কোম্পানি দ্বারা নির্মিত হয়।  এসময় এই লাইনের সর্বশেষ রেলওয়ে স্টেশন হিসেবে সিরাজগঞ্জ ঘাট রেলওয়ে স্টেশন তৈরী করা হয়। বাণিজ্যিক গুরুত্ব বিবেচনা করে একমাত্র সিরাজগঞ্জ শহরেই রায়পুর, বাজার স্টেশন, বাহিরগোলা   এবং সিরাজগঞ্জ ঘাট রেলওয়ে স্টেশন নামে চারটি রেল স্টেশন ছিল। কালের বিবর্তনে বাহিরগোলা    ও সিরাজগঞ্জ ঘাট বন্ধ হয়ে যায়। সেই সাথে বঙ্গবন্ধু সেতু চালু হওয়ার পর সিরাজগঞ্জ শহর অনেকাংশেই রেল সংযোগ থকে বিচ্ছিন্ন হয়ে পড়ে।
পরিষেবা
সিরাজগঞ্জ ঘাট রেলওয়ে স্টেশন নদীতে বিলিন হয়ে যাওয়ায় কোনো ট্রেন পরিষেবা নেই।
ইসাবেল কর্নিশ
ইসাবেল কর্নিশ (জন্ম ২২ জুলাই ১৯৯৪) একজন অস্ট্রেলীয় অভিনেত্রী। তিনি তার টেলিভিশন ভূমিকার জন্য পরিচিত, বিশেষ করে পিউবার্টি ব্লুজ এবং হোম অ্যান্ড অ্যাওয়েতে এবং ২০১৭ সালের মার্কিন টেলিভিশন ধারাবাহিক ইনহিউম্যানস -এ ক্রিস্টাল চরিত্রে অভিনয় করেন।
রামকৃষ্ণ মঠ (যোগোদ্যান)
রামকৃষ্ণ পরমহংস যোগোদ্যানকে ধ্যানের উপযুক্ত জায়গা বলে উল্লেখ করেছিলেন। তিনি মঠের তুলসীবনের মাঝের গাছটিকে প্রণাম করেছিলেন এবং রামচন্দ্র দত্তকে মঠের উত্তরপূর্ব কোণে একটি পঞ্চবটী (একত্রে রোপিত ডুমুর, বেল, আমলকি, বট ও অশোক গাছ) স্থাপনের নির্দেশ দেন। বাগানের মধ্যে একটি পুকুরের ধারে রামকৃষ্ণ পরমহংস বিশ্রাম করেছিলেন।
রামকৃষ্ণ পরমহংসের মৃত্যুর পর তার দেহাবশেষের কিছু অংশ যোগোদ্যানের পূর্বোক্ত তুলসীবনে সমাহিত করা হয়। পরে এই স্থানেই তার একটি মন্দির নির্মিত হয়। মন্দিরের সামনের পুকুরটির নাম "রামকৃষ্ণ কুণ্ড" এবং যে ঘরে রামকৃষ্ণ পরমহংস বিশ্রাম নিয়েছিলেন, সেই ঘরটি এখন "বেদীঘর" নামে পরিচিত। যোগোদ্যানে একটি পঞ্চবটীও আছে।Belur Math Pilgrimage, Swami Ashutoshananda, Sri Ramakrishna Math, Chennai, p. 105-0
এখানে শ্রীশ্রীঠাকুরের পুতঃদেহাস্থি জন্মাষ্টমীর পূণ্যতিথিতে আনা হয় বলে ওই দিনটি এখানে "নিত্যাবির্ভাব তিথি" বলে উদযাপিত হয় এছাড়াও এখানে শ্রীশ্রীঠাকুরে,শ্রীশ্রীমা, স্বামিজী সহিত ঠাকুরের পার্ষদদের আবির্ভাব তিথি পালিত হয় ।
লরিয়ানো ভ্যালেনিলা ল্যাঞ্জ
লরিয়ানো ভ্যালেনিলা ল্যাঞ্জ (Laureano Vallenilla Lanz; জন্ম: ১০ নভেম্বর, ১৮৭০ - মৃত্যু: ১৬ নভেম্বর, ১৯৩৬) আঞ্জোয়াতোগুই রাজ্যের বার্সেলোনা এলাকায় জন্মগ্রহণকারী বিশিষ্ট ভেনেজুয়েলীয় বুদ্ধিজীবী ও সমাজবিজ্ঞানী ছিলেন। এছাড়াও গোমেজ সরকারের শাসনামলে বিশ বছরের অধিককাল কংগ্রেসের সভাপতির দায়িত্ব পালন করেছেন তিনি।
কর্মজীবন
ভ্যালেনিলা ল্যাঞ্জ তৎকালীন স্বৈরশাসক জুয়ান ভিসেন্তে গোমেজ সরকারের অধীনে অনেকগুলো পদ দখল করেছিলেন। ১৯১৯ সালে তিনি সিজারিজমো ডেমোক্রেটিকো গ্রন্থ প্রকাশ করেন। এতে তিনি ভেনেজুয়েলীয় নাগরিকদের জন্য স্বৈরশাসনের প্রয়োজনীয়তার কথা তুলে ধরেছিলেন। তার দৃষ্টিকোণে কদিলো পদ্ধতি গণতান্ত্রিক।
দেহাবসান
ফ্রান্সের প্যারিসে অবস্থানকালে ১৬ নভেম্বর, ১৯৩৬ তারিখে তার দেহাবসান ঘটে। ১৮ নভেম্বর তারিখে এগলিস সেন্ট পিঁয়েরে দ্য চালটে তার শবযাত্রা অনুষ্ঠিত হয়। এতে তার সন্তান লরিয়ানো ভ্যালেনিলা ও পরিবারের অন্যান্য সদস্য উপস্থিত ছিলেন।
জামের মিনার
জামের মিনার পূর্ব আফগানিস্তানে অবস্থিত ইউনেস্কো কর্তৃক ঘোষিত একটি বিশ্ব ঐতিহ্যবাহী স্থান। এটি হারি নদীর তীরে ঘোর রাজ্যের সাহরাক জেলায় অবস্থিত। ২৪০০ মিটার পর্যন্ত উচু পাহাড় বেস্টিত ৬৫ মিটার উচু এই মিনার, সম্পূর্ণ পোড়া মাটির ইট দিয়ে ১১৯০ সালে নির্মিত হয়েছে। মিনারটি তার জটিল ইট, আস্তর এবং পালিশ করা টালি সজ্জার জন্য প্রসিদ্ধা, যার মধ্যে বিভিন্ন ক্যালিগ্রাফি যেমন কুফিক, নাস্খ, বিভিন্ন জ্যামিতিক আকার এবং কুরআনের (যিশুর মাতা মরিয়মের সম্পর্কিত) আয়াত খোদাই করা রয়েছে।
টেলিযোগাযোগ বিভাগ, ভারত
টেলিযোগাযোগ বিভাগ (Department of Telecommunications) ভারত সরকারের নির্বাহী শাখার যোগাযোগ মন্ত্রকের একটি বিভাগ।
ইউনিট
নিম্নলিখিত ইউনিটগুলি দফতরের অধীনে কাজ করে:
ডিরেক্টঅ্যাডমিন
ডিরেক্টঅ্যাডমিন হল একটি গ্রাফিকাল ওয়েব-ভিত্তিক ওয়েব হোস্টিং কন্ট্রোল প্যানেল যা একটি ওয়েব ব্রাউজারের মাধ্যমে ওয়েবসাইট পরিচালনার অনুমতি দেয়। সফ্টওয়্যারটি একটি একক উদাহরণ থেকে স্বতন্ত্র, রিসেলার এবং শেয়ার করা ওয়েব হোস্টিং সক্ষম করতে কনফিগারযোগ্য। ডিরেক্টঅ্যাডমিন এছাড়াও সার্ভারের কাজ পরিচালনার অনুমতি দেয় এবং প্যাকেজ সফটওয়্যার (যেমন অ্যাপাচি এইচটিটিপি সার্ভার, পিএইচপি, এবং মাইসিকুয়েল) কন্ট্রোল প্যানেলের মধ্যে থেকে আপগ্রেড করে - সার্ভার এবং হোস্টিং কনফিগারেশনকে সরলীকরণ করে৷
সিস্টেমের জন্য আবশ্যক
ডিরেক্টঅ্যাডমিন ক্লাউডলিনাক্স, রেড হ্যাট, ফেডোরা কোর, রেড হ্যাট এন্টারপ্রাইজ লিনাক্স, সেন্টওএস, ফ্রিবিএসডি, উবুন্টু এবং ডেবিয়ানের বিভিন্ন সংস্করণের সাথে সামঞ্জস্যপূর্ণ।
তিরুমকুণ্ডল নরসীপুর
জনসংখ্যার উপাত্ত
ভারতের ২০০১ সালের আদমশুমারি অনুসারে তিরুমাকুন্দাল-নরসিপুর শহরের জনসংখ্যা হল ৯৯৩০ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে তিরুমাকুন্দাল-নরসিপুর এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
খোস্ত
খোস্ত আফগানিস্তানের একটি শহর ও খোস্ত প্রদেশের রাজধানী। এটি দেশের দক্ষিণ-পূর্বাঞ্চলের সবচেয়ে বড় শহর, এছাড়াও এটি লোয়া পাকতিয়া অঞ্চলেরও সর্ববৃহৎ শহর। এর ঠিক দক্ষিণ ও দক্ষিণ ও পূর্ব দিকে পাকিস্তানের ওয়াজিরিস্তান ও খুররম অবস্থিত। শেখ জায়েদ বিশ্ববিদ্যালয় খোস্তের স্বনামধন্য শিক্ষা প্রতিষ্ঠান। খোস্ত বিমানবন্দর শহর ও শহরের চারপাশের বৃহত্তর অঞ্চলকে যোগাযোগ পরিসেবা পরিবেশন করে।
ভূগোল
খোস্ত রাজধানী কাবুল থেকে ১৫০ কিলোমিটার দক্ষিণে অবস্থিত। খোস্ত নূন্যতম ১,০০০ মিটার (৩,৩০০ ফুট) উচ্চতার একটি মালভূমিতে অবস্থিত যার পূর্ব সীমানা প্রায় ৪০ কিলোমিটার (২৫ মাইল) পাকিস্তান সীমান্ত পর্যন্ত প্রসারিত। উত্তরের ৩০ কিলোমিটার শৃঙ্গটি সীমান্তের ঠিক পাশেই ২,৫০০ থেকে ৩,০০০ মিটার (৮,২০০ থেকে ৯,৮০০ ফুট) পর্যন্ত শুরু হয়, যখন সীমান্তের নিকটে দক্ষিণে ২০ কিলোমিটার (১২ মাইল) হয়, গড় প্রায় ১,৮০০ মিটার।
খোস্তে একটি আধা-আদ্রলীয় জলবায়ু (কপেন বিএসএস "বিএসএইচ হিসাবে যোগ্যতা অর্জনের খুব কাছাকাছি) বিরাজমান। খোস্ত "খোস্ত বোলে" অবস্থিত, যা পার্শ্ববর্তী উচ্চভূমি তুলনায় নিম্ন উদ্ধার একটি উপত্যকা, কারণ এটি তার সুন্দর আবহাওয়া জন্য পরিচিত। জানুয়ারী মাসের গড় তাপমাত্রা ৪৮.৮ ডিগ্রি সেন্টিগ্রেড (৪০.৬ ডিগ্রি ফারেনহাইট) সঙ্গে, উত্তর, পশ্চিম এবং দক্ষিণে আশেপাশের উচ্চ শহরগুলোতে (পরাচিনার, তারী মঙ্গল, আর্যব, সস্মকানি, খাঁদখেল, গর্দিজ, জুরমাত, শরণ, জেরোক, উর্গুন, আঙ্গুর আদা, কণিগ্রাম এবং রাজ্জাক) বেশ কড়া ও তুষারময় শীতের তুলনায় খাস্ততে লক্ষণীয়ভাবে হালকা শীত পড়ে। যাইহোক, সকালে ভোরের সময় খোস্তায় হিমশীতল ঘন ঘন হয়।
জনসংখ্যা
খোস্ত শহরের নগর জনসংখ্যা ১০৬,০৮৩ জন (২০১৫), যার বেশিরভাগ পশতুন (এরা মূলত জাদরান, মঙ্গল, জাজি, তানি, গুরুবুজ, মুকবাল, সাবারি এবং উজির উপজাতি), এবং তারা ১১,৭৮৭টি নিবাসে, ছয়টি পৌরজেলায় বসবাস করে।
খেলা
খোস্তে ক্রিকেট জনপ্রিয়তার সাথে বেড়ে চলেছে। পাকিস্তান থেকে সদ্য প্রত্যাবাসিত শরণার্থীরা খেলাটি চালু করেছিল। আফগানিস্তানের স্পিনার মুজিব উর রহমান এবং ব্যাটসম্যান নূর আলী, পাশাপাশি আফগানিস্তান ক্রিকেট দলের সাবেক অধিনায়ক নওরোজ মঙ্গল খোস্তের বাসিন্দা।
ফুটবলেরও বেশ জনপ্রিয় রয়েছে। আফগান প্রিমিয়ার লিগে খোস্ত এবং আশেপাশের অঞ্চলটি ডি আবাসিন সাপে এফ.সি. দ্বারা প্রতিনিধিত্ব করে।